CELEX: 32009Y0910(01)
Language: el
Date: 2007-11-30 00:00:00
Title: Απόφαση της γενικής συνέλευσης, της 30ής Νοεμβρίου 2007 , για την τροποποίηση του Καταστατικού του Ευρωπαϊκού Ταμείου Επενδύσεων, ώστε το γεωγραφικό πεδίο των δραστηριοτήτων του Ταμείου να συμπίπτει με εκείνο του Προγράμματος πλαισίου για την Ανταγωνιστικότητα και την Καινοτομία

10.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 216/6
            
         
      ΑΠΌΦΑΣΗ ΤΗΣ ΓΕΝΙΚΉΣ ΣΥΝΈΛΕΥΣΗΣ,
   της 30ής Νοεμβρίου 2007,
   για την τροποποίηση του Καταστατικού του Ευρωπαϊκού Ταμείου Επενδύσεων, ώστε το γεωγραφικό πεδίο των δραστηριοτήτων του Ταμείου να συμπίπτει με εκείνο του Προγράμματος πλαισίου για την Ανταγωνιστικότητα και την Καινοτομία
   2009/C 216/05
   Η ΓΕΝΙΚΗ ΣΥΝΕΛΕΥΣΗ ΤΟΥ ΕΥΡΩΠΑΪΚΟΥ ΤΑΜΕΙΟΥ ΕΠΕΝΔΥΣΕΩΝ,
   Λαμβάνοντας υπόψη ότι, στις 19 Ιουνίου 2000 ,τέθηκε σε ισχύ η τροποποίηση του Καταστατικού του Ευρωπαϊκού Ταμείου Επενδύσεων το οποίο είχε υπογραφεί στις 14 Ιουνίου 1994,
   Λαμβάνοντας υπόψη ότι, βάσει των άρθρων 12(viii) και 34, η Γενική Συνέλευση μπορεί, κατόπιν πρότασης του Διοικητικού Συμβουλίου, να τροποποιεί το Καταστατικό του Ταμείου,
   Λαμβάνοντας υπόψη την πρόταση του Διοικητικού Συμβουλίου, της 29ης Οκτωβρίου 2007,
   ΑΠΟΦΑΣΙΖΕΙ:
   Το άρθρο 23 του Καταστατικού του Ευρωπαϊκού Ταμείου Επενδύσεων, το οποίο καθορίζει το γεωγραφικό πεδίο των δραστηριοτήτων του Ταμείου, τροποποιείται ως εξής:
   
      «Αρθρο 23
      Γεωγραφικό πεδίο
      Το Ταμείο μπορεί να ασκεί τις δραστηριότητές του στο έδαφος των κρατών μελών της Κοινότητας, στις υποψήφιες και τις εν δυνάμει υποψήφιες προς ένταξη στην Κοινότητα χώρες, καθώς και στις χώρες της Ευρωπαϊκής Ζώνης Ελευθέρων Συναλλαγών (ΕΖΕΣ)».
   
   
      
         
            Για τη Γενική Συνέλευση
         
         
            Πρόεδρος
         
         P. MAYSTADT
         
      
      
         
            Γραμματέας
         
         R. WAGENER